Action.fr-gr 1 και Αναλυτικά Προγράμματα Σπουδών: Κριτική ανάλυση
Creators: name: Χουχούτα, Βασιλική Κοσμά
Publisher: name: Aristotle University of Thessaloniki
Year: 2017
Subjects: Αναλυτικά Προγράμματα Σπουδών
Action.fr-gr1
Σχολικό εγχειρίδιο
School Curriculum
School manual

description: Τα τελευταία χρόνια η εκπαιδευτική κοινότητα της χώρας μας ζει και εργάζεται μέσα σε ένα κλίμα εκπαιδευτικής μεταρρύθμισης. Εκκίνησή της αποτελεί η εκπόνηση, το 2003, του Διαθεματικού Ενιαίου Πλαισίου Προγράμματος Σπουδών (ΔΕΠΠΣ), του Αναλυτικού Προγράμματος Σπουδών (ΑΠΣ), και τελευταία, το 2012, του Ενιαίου Πλαισίου Σπουδών για τις Ξένες Γλώσσες (ΕΠΣ-ΞΓ) και στη συνέχεια η συγγραφή και διανομή των νέων εκπαιδευτικών εγχειριδίων για την Υποχρεωτική Εκπαίδευση κατά τα το σχολικό έτος 2006-2007. Με τα διδακτικά εγχειρίδια, η θεωρία και η φιλοσοφία που επαγγέλλονται τα ΔΕΠΠΣ και τα ΑΠΣ πέρασε στην καθημερινή διδακτική πράξη. Τα σχολικά εγχειρίδια λόγω του ιδιαίτερου ρόλου που παίζουν στη διδασκαλία και τη μάθηση έχουν αποτελέσει κατά καιρούς αντικείμενο συστηματικής ανάλυσης και αξιολόγησης. Για το σκοπό αυτό έχουν χρησιμοποιηθεί διαφορετικές μέθοδοι , οι οποίες προσεγγίζουν είτε τη γνωσιακή είτε τη διδακτική είτε τη μαθησιακή είτε την κοινωνικοποιητική και ιδεολογική λειτουργία, ενώ σπανιότερα έχει επιχειρηθεί η συνολική μελέτη και των τεσσάρων λειτουργιών τους (Ματσαγγούρας, 2006). Στα πλαίσια της εργασίας μας, του μεταπτυχιακού διπλώματος ειδίκευσης στη Διδακτική των Γλωσσών, θα επιχειρήσουμε την κριτική ανάλυση του διδακτικού εγχειριδίου του μαθήματος της γαλλικής γλώσσας, Action.Fr-gr 1, προκειμένου να αποδείξουμε εάν και σε τι βαθμό ανταποκρίνεται στις διδακτικές, μεθοδολογικές και παιδαγωγικές αρχές που διέπουν τα ΔΕΠΠΣ και ΠΣ. Στο πρώτο μέρος της εργασίας γίνεται αναφορά στις θεωρίες οι οποίες διασαφηνίζουν τον όρο «σχολικό εγχειρίδιο» καθώς επίσης και στον διδακτικό-παιδαγωγικό ρόλο των Προγραμμάτων Σπουδών (ΠΣ) για τη διδασκαλία-εκμάθηση της γαλλικής γλώσσας. Στο δεύτερο μέρος , παρουσιάζεται το σχολικό εγχειρίδιο Action.Fr-gr 1 και αναλύονται οι προτεινόμενες διδακτικές προσεγγίσεις σύμφωνα με τα ισχύοντα ΠΣ. Στο πλαίσιο της εκπόνησης της παρούσας διπλωματικής εργασίας, το έναυσμα για την επιλογή του συγκεκριμένου θέματος πηγάζει από τη μέριμνα και την ευαισθησία για τη διδασκαλία-εκμάθηση της γαλλικής γλώσσας και εκφράζει το αμέριστο ενδιαφέρον για τη βελτιστοποίησή της. Τα ερωτήματα, οι παρατηρήσεις και τα σχόλια, που προκύπτουν από την ενδελεχή μελέτη, τη λεπτομερή καταγραφή και την ποιοτική ανάλυση του σχολικού εγχειριδίου Action.Fr-gr 1 σε συνάρτηση με την εφαρμογή του στην ξενόγλωσση τάξη, αποτελούν αντικείμενα προβληματισμού, ενώ, παράλληλα, αποβλέπουν στη παροχή βοήθειας στον εκπαιδευτικό της ξένης γλώσσας. Συγκεκριμένα, επιτρέπουν στον διδάσκοντα να εντοπίσει, να υιοθετήσει και να εφαρμόσει με τον καλύτερο δυνατό τρόπο τα θετικά στοιχεία του εγχειριδίου καθιστώντας τη διδακτική πράξη ελκυστική, ενδιαφέρουσα και κυρίως δημιουργική.
description: In recent years the educational community of our country lives and works within a climate of educational reform. Its launch is the development, in 2003, of the Cross Thematic Curriculum Framework (CTCF), the School Curriculum (SC) and, lastly, in 2012, the Integrated Foreign Languages Curriculum (IFLC) and then the writing and distribution of the new educational manuals for the Compulsory Education during the school year 2006-2007. With the textbooks, the theory and philosophy of the CTCFs and the SCs went into daily teaching. School manuals due to their particular role in teaching and learning have, over time, been the subject of systematic analysis and evaluation. Different methods have been used for this purpose, which approach either the cognitive or didactic or the learning or the socio-ideological and ideological function, while rarely the overall study of all four functions has been attempted (Matsaggouras, 2006). In the context of our postgraduate specialization in Language Teaching, we will attempt to critically analyze the French language course textbook, Action.Fr-gr 1, to demonstrate whether and to what extent it responds to the teaching, methodological and Pedagogical principles governing CTCFs and SC. In the first part of the Postgraduate work we refer to the theories that clarify the term "school manual" as well as the didactic-pedagogical role of the curriculum for the teaching and learning of the French language. In the second part, the Action.Fr-gr 1 school manual is presented and the suggested teaching approaches are analyzed according to the current SC. In the context of this diploma thesis, the trigger for choosing this subject stems from the care and sensitivity of the teaching and learning of the French language and expresses its utmost interest in optimizing it. The questions, observations and comments that result from the detailed study, the detailed recording and the qualitative analysis of the Action.Fr-gr 1 school manual in relation to its application to the foreign language class are subjects of reflection, while, at the same time, aim to help the foreign language teacher. In particular, they allow the teacher to identify, adopt and apply the positive elements of the manual in the best possible way, making the teaching activity attractive, interesting and, above all, creative.